Det ble kommentert at musikerne som døde rundt 1970 alle var 27 år gamle, men forfatteren Charles R. Cross, som har skrevet biografier om både Jimi Hendrix og Kurt Cobain, har fremholdt at det var først etter at Cobain døde 27 år gammel i 1994 at vandrehistorien om 27-klubben tok av. Cross mener at dette skyldes blant annet at internett gjør det enklere å spre slike ideer, og at medieoppmerksomheten rundt kjendiser har blitt mye mer sensasjonspreget enn den var rundt 1970.